cyanic-selkie/wikianc huggingface dataset:
সমাজকল্যাণ মন্ত্রণালয় (বাংলাদেশ)
সমাজকল্যাণ মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ মন্ত্রণালয় দেশের সামাজিক উন্নয়ন, সমাজ সেবা এবং এই সংক্রান্ত বিধি-বিধান প্রণয়ন এবং নীতিনির্ধারণের লক্ষ্যে কাজ করে।
এমা বার্গলুন্ড
এমা সোফিয়া বার্গলুন্ড (জন্ম ১৯ ডিসেম্বার ১৯৮৮) একজন সুইডিশ মহিলা ফুটবল খেলোয়াড়। তিনি বর্তমানে ফরাসি ডিভিশন ১ মহিলা লীগে পারি সাঁ-জেরমাঁর মহিলা দল এবং সুইডিশ জাতীয় মহিলা দলের হয়ে ডিফেন্ডার হিসেবে খেলে থাকেন।
ক্লাব ক্যারিয়ার
২০০৬ সালে বার্গলুন্ড উমিয়া আইকে যোগ দেন এবং পরবর্তীতে দলের অধিনায়ক হন। ২০১৪ সালের ডিসেম্বরে ডমলভেনস্কস্ক চ্যাম্পিয়নস এফসি রোসেনগার্ডের সাথে চুক্তিবদ্ধ হওয়ার পর তিনি উমিয়া আইকে ছেড়ে চলে যান। ২০১৬ মৌসুম থেকে তিনি সেই দলের অধিনায়কের দায়িত্ব পালন করেন। ২০১৭ সালের জুলাই মাসে, ঘোষণা করা হয়েছিল যে বার্গলুন্ড ডিভিশন ১ মহিলা লীগের পারি সাঁ-জেরমাঁর মহিলা সাথে একটি দুই বছরের চুক্তি স্বাক্ষর করেন।
আন্তর্জাতিক ক্যারিয়ার
২০১২ সালের ২০ নভেম্বরে যুক্তরাষ্ট্রের বিপক্ষে সুইডেনের হয়ে বার্গলুন্ডের অভিষেক ঘটে, সে ম্যাচটি ১-১ গোলে ড্র হয়েছিল। ২০১২ সালের জুনে লন্ডন অলিম্পিকের জন্য ১৮ জনের সুইডেন দল ঘোষণা করা হয়, যেখানে বার্গলুন্ডের চারটি ম্যাচ খেলেছিলেন।নাম দেওয়া হয়েছিল। ২০১৩ সালের এপ্রিল মাসে এসিএল ইনজুরির কারণে ২০১৩ ইউরোপিয়ান চ্যাম্পিয়নশিপটি তিনি খেলতে পারেননি।
জাবাল শামার আমিরাত
জাবাল শামার আমিরাত (আল রশিদ আমিরাত ও হাইল আমিরাত বলেও পরিচিত) ছিল আরবের নজদ অঞ্চলের একটি রাষ্ট্র। এটি ঊনবিংশ শতাব্দীর মধ্যভাগ থেকে ১৯২১ সাল পর্যন্ত অস্তিত্বশীল ছিল। জাবাল শামার অর্থ “শামারের পর্বত”। এর রাজধানী ছিল হাইল। আল রশিদ পরিবার ছিল এই রাজতান্ত্রিক রাষ্ট্রের শাসনকর্তা। এটি বর্তমান সৌদি আরব, ইরাক ও জর্ডানের অংশ নিয়ে গঠিত ছিল।
ইতিহাস
১৮৩৬ সালে জাবাল শামার আমিরাত প্রতিষ্ঠিত হয়। রাষ্ট্রের জীবনকালের অধিকাংশ সময় আল সৌদের সাথে নজদের নিয়ন্ত্রণ নিয়ে লড়াইয়ে কাটে। জাবাল শামারের শাসক রশিদিরা মুলায়দার যুদ্ধের পর ১৮৯১ সালে রিয়াদ থেকে সৌদিদের হটিয়ে দিতে সক্ষম হয়। এর ফলে দ্বিতীয় সৌদি রাষ্ট্র নজদ আমিরাতের বিলুপ্তি ঘটে এবং তা জাবাল শামার আমিরাতের অন্তর্ভুক্ত হয়।
সৌদিরা এরপর ঘটনার আড়ালে সরে যায় এবং কুয়েতে নির্বাসিত হয়। রশিদিরা উসমানীয় সাম্রাজ্যের সাথে মিত্রতা স্থাপন করে। উনিশ শতকে উসমানীয়দের প্রভাব হ্রাস পাওয়ার পর থেকে এই মিত্রতা হ্রাস পেতে থাকে।
১৯০২ সালে আবদুল আজিজ ইবনে সৌদ রিয়াদ দখল করতে সক্ষম হন এবং এই অঞ্চল জয়ের জন্য অভিযান শুরু করেন। এই অভিযানে সৌদিরা সফল হয়। বেশ কিছু সংঘর্ষের পর সৌদি ও রশিদিরা পূর্ণ মাত্রায় লড়াইয়ে অবতীর্ণ হয়। এ যুদ্ধে রশিদিরা শোচনীয়ভাবে পরাজিত হয়। রশিদি আমির আবদুল আজিজ ইবনে মিতাব আল রশিদ এতে নিহত হন।
১৯২১ সালে সৌদি অভিযানে হাইল বিজয় হওয়ার পর জাবাল শামার আমিরাতের পতন হয়। ১৯২১ সালের ২ নভেম্বর আমিরাত সৌদিদের কাছে আত্মসমর্পণ করে এবং তা নজদ সালতানাতের সাথে একীভূত হয়। সৌদি ও ব্রিটিশদের দ্বারা বহিষ্কৃত হওয়ার কারণে বর্তমানে শামারের অধিকাংশ জেবালি সিরিয়া ও ইরাকে বসবাস করে।
অর্থনীতি
ঐতিহাসিকভাবে আমিরাত আলফালফা উৎপাদন করত।
কলকাতা শেয়ার বাজার
কলকাতা শেয়ার বাজার বা দি ক্যালকাটা স্টক এক্সচেঞ্জ (পোষাকি নামঃ দি ক্যালকাটা স্টক এক্সচেঞ্জ অ্যাসোসিয়েশন লিমিটেড) হলো কলকাতা শহরের স্টক এক্সচেঞ্জ। এটি লায়ন্স রেঞ্জে অবস্থিত। ১৯০৮ সালে চালু হওয়া এই স্টক এক্সচেঞ্জটি ভারতের দ্বিতীয় বৃহত্তম শেয়ার বাজার।
১৮৩০ সাল নাগাদ কলকাতায় একটি নিম গাছের তলায় শেয়ার বাজারের কাজকর্ম চলত বলে জানা যায়। ভারতের সবচেয়ে পুরনো সিকিউরিটি ডিলিং হল ব্রিটিশ ইস্ট ইন্ডিয়া কোম্পানির লোন সিকিউরিটি। ১৯০৮ সালে ১৫০ জন সদস্য নিয়ে শেয়ার বাজার চালু হয়। লাইসনস রেঞ্জের বর্তমান শেয়ার বাজার ভবনটি নির্মিত হয় ১৯২৮ সালে। কলকাতা শেয়ার বাজার ১৯৫৬ সালের সিকিউরিটি কনট্র্যাকটস (রেগুলেশন) অ্যাক্টের আওতাভুক্ত বিষয়গুলির ক্ষেত্রে ভারত সরকারের অনুমোদন পায় ১৯৮০ সালের ১৪ এপ্রিল। ১৯৯৭ সাল পর্যন্ত শেয়ার কেনাবেচার সাধারণ নিয়মেই কলকাতা শেয়ার বাজারের কাজ চলত। ১৯৯৭ সালে সি-স্টার (সিএসই স্ক্রিন বেসড ট্রেডিং অ্যান্ড রিপোর্টিং) নামে ই-বাণিজ্য ব্যবস্থার সূত্রপাত ঘটে এখানে।
বম্বে স্টক এক্সচেঞ্জ (বিএসই) ৫ শতাংশ শেয়ারের বিনিময়ে কলকাতা শেয়ার বাজারে কৌশলগত বিনিয়োগ করেছে।
শাবানা রেহমান গার্ডার
শাবানা রেহমান গার্ডার (জন্ম ১৪ জুলাই ১৯৭৬) একজন পাকিস্তানি-নরওয়েজীয় স্ট্যান্ড-আপ কৌতুক অভিনেত্রী, লেখিকা এবং কলামিস্ট। মঞ্চে এবং সংবাদপত্রের কলামে তার মর্মান্তিক রসিকতার অনুভূতি ব্যবহারর মাধ্যমে তিনি নরওয়েতে মুসলিম অভিবাসন এবং একীকরণ সংক্রান্ত আলোচনায় একটি বিতর্কিত কণ্ঠস্বর, যার ফলে তার ব্যক্তিত্ব নিজেই একটি আলোচনার বিষয় হয়ে দাঁড়িয়েছে, যাকে "শাবানা বিতর্ক" হিসাবে উল্লেখ করা হয়।
ব্যক্তিগত ইতিহাস
শাবানা রেহমান তার পরিবারের সাত সন্তানের মধ্যে একজন এবং ১৯৭৭ সালে পরিবারের সাথে নরওয়েতে চলে যান। একজন মুসলিম হিসেবে বড় হলেও তিনি বর্তমানে একজন মুক্তচিন্তাবিদ হিসাবে পরিচয় দেন।
বিবাহ
তিনি ২০০৩ সালে লেখক ডাগফিন নার্ডোকে বিয়ে করেন, ১৯৯৯ সালে স্ট্যান্ড-আপ সার্কিটে দুজনের প্রথম দেখা হয়েছিল। ট্যাবলয়েড সংবাদপত্র ড্যাগব্লেডেট এই দম্পতিকে দেশের সবচেয়ে প্রভাবশালী মতামতের সংগঠকদের মধ্যে তালিকাভুক্ত করেছে। বিয়ের দুই বছর পর রেহমান পড়াশোনার জন্য যুক্তরাষ্ট্রে চলে যাওয়ার সাথে সাথে এই দম্পতি আলাদা হয়ে যান। তারপরে আগস্ট ২০০৭ সালে দম্পতি ঘোষণা করেছিলেন যে তারা এখনও বন্ধু থাকা সত্ত্বেও বিবাহবিচ্ছেদ করছেন।
২০০৮ সালে তিনি নরওয়েজিয়ান ব্রডকাস্টিং কর্পোরেশনের সাংবাদিক মার্টিন গার্ডারকে বিয়ে করেন।
পেশাদারিত্ব
তিনি বেশ কয়েকটি ক্ষেত্রে সক্রিয় এবং ট্যাবু ভাঙতে ও আরও উন্মুক্ততা তৈরি করতে নিবেদিত। মূলত ২০-এর দশকের শুরু থেকে তিনি মুসলিম অভিবাসীদের মানবাধিকার এবং ব্যক্তি স্বাধীনতার মতো পশ্চিমা প্রগতিশীল মূল্যবোধকে গ্রহণ করার আহ্বান জানিয়েছেন, এবং বিশেষ করে নারীদেরকে নিজস্ব পছন্দের প্রতি যত্নশীল হতে আহ্বান জানিয়েছেন। উদারপন্থীরা মাঝে মাঝে অভিবাসীদের প্রতি তার আপাত অসংবেদনশীলতা, মুসলিম মনোভাব সম্পর্কে অভিযোগ করে, অন্যদিকে রক্ষণশীল মুসলমানরা দাবি করে যে শাবানা 'তাদের ধর্মকে অবমাননা করে'। শাবানা অভিযোগ করেছেন যে তরুণ অভিবাসীদের কাছ থেকে তিনি প্রাণনাশের হুমকি পেয়েছেন।
রেহমান ১৯৯৬ সালে ভিজি-তে কলামিস্ট হিসেবে তার কর্মজীবন শুরু করেন, ১৯৯৯ সালে স্ট্যান্ড-আপ কৌতুক অভিনেত্রী হিসেবে তার আত্মপ্রকাশ ঘটে। পরে তিনি ২০ সালে ড্যাগব্লেডেটের কলামিস্ট হিসেবে কাজ শুরু করেন এবং এখন নিয়মিত সংবাদপত্র এবং ম্যাগাজিনের জন্য লেখেন।
রেহমান আন্তর্জাতিক প্রচার পেয়েছেন এবং টাইম ম্যাগাজিন এবং নিউ ইয়র্ক টাইমস তার সাক্ষাৎকার নিয়েছে। তার অনুষ্ঠান নরওয়ে, ডেনমার্ক, আইসল্যান্ড এবং ফ্যারো দ্বীপপুঞ্জে প্রচারিত হয়েছে। তিনি নরওয়েজীয়, উর্দু এবং ইংরেজিতে সাবলীল এবং জার্মান ভাষায় অভিনয় করেছেন।
২০০৬ সালে শাবানা নিউ ইয়র্ক সিটির আমেরিকান কমেডি ইনস্টিটিউটে যোগ দেন।
আজারবাইজানীয়
আজারবাইজানীয়(Azərbaycanlılar, آذربایجانلیلار) অথবা আজেরি(آذریلر),  হল তুর্কি গোষ্ঠীর অন্তর্ভুক্ত, যারা প্রধানত উত্তর-পশ্চিম ইরানে ও সার্বভৌম আজারবাইজান প্রজাতন্ত্রে বসবাস করে, যেখানে ককেশীয়, ইরানি ও তুর্কি উপাদান সহ মিশ্র সাংস্কৃতিক ঐতিহ্য রয়েছে। , জাতিটি আজারবাইজানীয় তুর্কি (Azərbaycan Türkləri, آذربایجان تۆرکلری) নামেও পরিচিত। তারা তুর্কি-ভাষী জাতিগোষ্ঠীর মধ্যে তুর্কি জাতির পরে দ্বিতীয় সর্বাধিক জনসংখ্যার জাতি এবং প্রধানত শিয়া মুসলিম সম্প্রদায় ভুক্ত। আজারবাইজানীয়রা আজারবাইজান প্রজাতন্ত্রের বৃহত্তম জাতি এবং প্রতিবেশী ইরান ও জর্জিয়ার দ্বিতীয় বৃহত্তম জাতি নিয়ে গঠিত। তারা আজারবাইজানীয় ভাষায় কথা বলে, যা তুর্কি ভাষার ওঘুজ শাখার অন্তর্গত।
১৮১৩ সাল ও ১৮২৮ সালের রুশ-পার্সিয়ান যুদ্ধের পর, ককেশাসে কাজার ইরান অঞ্চল রুশ সাম্রাজ্যের কাছে হস্তান্তর করা হয়েছিল এবং রাশিয়া ও ইরানের মধ্যেকার সীমান্ত ১৮১৩ সালে গুলিস্তান ও ১৮২৮ সালে তুর্কমেনচে চুক্তি অনুযায়ী চূড়ান্ত হয়। ককেশাসে রুশ সাম্রাজ্যের অধীনে থাকার ৮০ বছরেরও বেশি সময় পরে, আজারবাইজান গণতান্ত্রিক প্রজাতন্ত্র ১৯১৮ সালে প্রতিষ্ঠিত হয়েছিল, যা আজারবাইজান প্রজাতন্ত্রের ভূখণ্ড প্রতিষ্ঠা করেছিল। নেতৃস্থানীয় মুসাবাত পার্টি ১৯১৮ সালে আজারবাইজান গণতান্ত্রিক প্রজাতন্ত্র প্রতিষ্ঠার আগে রাজনৈতিক কারণে "আজারবাইজান" নাম গ্রহণ করেছিল , নামটি সমসাময়িক উত্তর-পশ্চিম ইরানের সংলগ্ন অঞ্চলকে চিহ্নিত করার জন্য বিশেষভাবে ব্যবহৃত হয়েছিল।
আজারবাইজানি ভাষা কাশকাই, গাগাউজ, তুর্কি, তুর্কমেনীয় ও ক্রিমীয় তাতারের সাথে ঘনিষ্ঠভাবে সম্পর্কিত, এই ভাষাটি উল্লেখিত প্রতিটি ভাষার সাথে পারস্পরিক বোধগম্যতার বিভিন্ন মাত্রা ভাগ করে নেয়। আজারবাইজান প্রজাতন্ত্র এবং ইরানে কথিত বা কথ্য আজারবাইজানীয় ভাষার মধ্যে কিছু আভিধানিক ও ব্যাকরণগত পার্থক্য তৈরি হয়েছে, ভাষাভাষী সম্প্রদায়গুলির মধ্যে প্রায় দুই শতাব্দীর বিচ্ছিন্নতার পরে; পারস্পরিক বোধগম্যতা, তবে, সংরক্ষিত হয়েছে। উপরন্তু, তুর্কি ও আজারবাইজানীয় ভাষা পারস্পরিকভাবে যথেষ্ট উচ্চ মাত্রায় বোধগম্য ফলে ভাষা দুটির বক্তারা অপর ভাষার পূর্ব জ্ঞান ছাড়াই সহজে কথোপকথন করতে পারে।
ওয়েলস জাতীয় ক্রিকেট দল
ওয়েলস ক্রিকেট দল (Tîm criced cenedlaethol Cymru) আন্তর্জাতিক ক্রিকেট অঙ্গনে ওয়েলসের প্রতিনিধিত্বকারী জাতীয় ক্রিকেট দল। কিন্তু ওয়েলস এবং ইংল্যান্ড সম্মিলিতভাবে টেস্ট ক্রিকেটে ইংল্যান্ড ক্রিকেট দল হিসেবে প্রতিদ্বন্দ্বিতায় অবতীর্ণ হচ্ছে। তাস্বত্ত্বেও দলটি মাঝে-মধ্যেই ক্রিকেটের ক্ষুদ্রতর সংস্করণে অংশ নিয়ে থাকে।
ইতিহাস
১৯২৩ থেকে ১৯৩০ সালের মধ্যে ওয়েলস ১৬টি প্রথম-শ্রেণীর খেলায় অংশ নিয়েছিল। সফরকারী দলগুলোর বিপক্ষে কিছুটা সফলতাও লাভ করে দলটি। ১৯২৭ সালে নিউজিল্যান্ডের বিপক্ষে ড্রয়ের করার পরের বছর ওয়েস্ট ইন্ডিজকে পরাজিত করেছিল। ১৯২৯ সালে দক্ষিণ আফ্রিকার কাছে মাত্র দশ রানের ব্যবধানে পরাজিত হয়। ঐ সময়ে প্রায় পঞ্চাশ বছরের সিডনি বার্নস ওয়েলসের পক্ষে ৪৯ উইকেট পেয়েছিলেন। তন্মধ্যে, ১৯২৮ সালে সফরকারী ক্যারিবীয়দের বিপক্ষে ৭/৫১ বোলিং পরিসংখ্যান গড়েছিলেন। ১৯৭৯ সালের আইসিসি ট্রফিতে ওয়েলসের উল্লেখযোগ্য অংশগ্রহণ ঘটে।
বিতর্ক
অন্যান্য ক্রীড়ার ন্যায় দেশের নিজস্ব জাতীয় দল গঠনের জন্য জনমত গড়ে উঠছে। ইংল্যান্ড দলে কেবলমাত্র ইংরেজ ক্রিকেটারদের অন্তর্ভূক্তি এবং ওয়েলসের খেলোয়াড়দের বঞ্চিত রাখার ফলে ইংল্যান্ড এবং ওয়েলস ক্রিকেট বোর্ডের প্রতি ব্যাপক সমালোচনার সূত্রপাত ঘটে। অথচ, ২০০৫ সালে অস্ট্রেলিয়া সফরে অনুষ্ঠিত অ্যাশেজ সিরিজে সাইমন জোন্স ইংল্যান্ডের জয়ে ব্যাপক ভূমিকা রেখেছিলেন।
শাহ্‌ আব্দুর রউফ
শাহ্‌ আব্দুর রউফ ছিলেন রংপুর জেলার একজন সাহিত্যিক ও রাজনৈতিক ব্যক্তি। তিনি একজন রাজনৈতিক ব্যক্তিত্ব হিসাবে সমধিক প্রসিদ্ধ। ইংরেজ আমলে পাকিস্তান রাষ্ট্র প্রতিষ্ঠার ক্ষেত্রে মুসলিম লীগের অন্যতম নেতা ছিলেন। তিনি ১৯২০ সালে বঙ্গীয় ব্যবস্থাপক সভার সদস্য (এম. এল.সি) নির্বাচিত হন। তাঁর নামে পীরগঞ্জে শাহ্‌ আব্দুর রউফ কলেজ ১৯৭০ সালে স্থাপিত হয় এবং ২০১৮ সালে কলেজটি সরকারি হয়।
প্রাথমিক জীবন
শাহ্‌ আব্দুর রউফ ১৮৮৯ সালে রংপুর জেলার পীরগঞ্জ উপজেলার মকিমপুর গ্রামে জন্মগ্রহণ করেন। তাঁর পিতার নাম শাহ কলিমউদ্দিন আহমদ। তিনি ছিলেন একজন বিশিষ্ট পুঁথিকার। যোগ্য পিতার যোগ্য সমত্মান শাহ্‌ আব্দুর রউফ। তিনিও সাহিত্যপ্রতিভার অধিকারী ছিলেন। রাজনৈতিক নেতা হিসেবে সুদীর্ঘকাল রাজনৈতিক কর্মকান্ডে জড়িত থাকলেও সাহিত্যচর্চার সঙ্গে তিনি সর্ম্পকরহিত ছিলেন না।
শিক্ষাজীবন
তিনি প্রাথমিক ও মাধ্যমিক শিক্ষা গ্রহণ করেন রংপুরে। এরপর উচ্চশিক্ষা গ্রহণের জন্য তিনি আলীগড় বিশ্ববিদ্যালয় গমন করেন। আলীগড় কলেজ থেকে প্রথমে তিনি বি. এ. এবং পরে বি. এল. ডিগ্রী অর্জন করেন।
কর্মজীবন
রংপুর সদর ও নীলফামারী মহকুমার মুসলামান ভোটদাতাগণের ভোটে তিনি ১৯২০ সালে বঙ্গীয় ব্যবস্থাপক সভার সদস্য (এম. এল.সি) নির্বাচিত হন। শাহ্‌ আব্দুর রউফের দ্বিতীয় কর্মক্ষেত্র রংপুর জেলাবোর্ড। ১৯২২ সালে তিনি রংপুর জেলা বোর্ডের সদস্য নির্বাচিত হন এবং ১৯৩৩ সালের অক্টোবর মাসে রংপুর জেলা বোর্ডের ভাইস চেয়ারম্যান হওয়ার প্রথম সুযোগ লাভ করেন। ১৯৪০ সালে তিনি পাবলিক প্রসিকিউটর নিযুক্ত হন। তিনি দীর্ঘ নয় বছর এ পদে দায়িত্ব পালন করেন।
তাঁর তৃতীয় কর্মস্থল ছিল রংপুর সেন্ট্রাল কো-অপারেটিভ ব্যাংকে। তিনি এ ব্যাংকের সম্মানিক সচিব (অনারারী সেক্রেটারী) ছিলেন। এরপরে ব্যাংকের ডেপুটি চেয়ারম্যান হিসেবে নির্বাচিত হন। সমবায় আন্দোলনের মাধ্যমে জনসেবার স্বীকৃতি স্বরূপ ১৯৩৫ সালে তিনি জুবিলী পদকসহ জুবিলি কো-অপারেটিভ সার্টিফিকেট লাভ করেন। তিনি তার জনহিতকর কাজের জন্য ১৯৩৭ সালে তৎকালীন বড় লাট বাহাদুরের কাছে থেকে করোনেশন পদক লাভ করেন এবং ১৯৩৯ সালে তিনি সরকার কর্তৃক খাঁন বাহাদুর উপাধিতে ভূষিত হন।
তিনি রংপুরে প্রাথমিক বিদ্যালয় স্থাপনে অনেক ভূমিকা রাখেন। দেশ বিভাগের পরে ১৯৪৭ সালে জেলা বিদ্যালয় বোর্ডের প্রেসিডেন্ট নির্বাচিত হন। ১৯৪৭ থেকে ১৯৫৩ সাল পর্যন্ত এই দায়িত্ব পালন করেন।
রাজনৈতিক জীবন
১৯১৯ সালে রংপুর জেলায় শুরু হয় রায়াত আন্দোলন। রংপুরের রায়াত ও প্রজাসাধারণ জমিদারদের নির্মম শোষণে ছিল অত্যাচরিত ও নিপীড়িত। রংপুর জেলায় গঠিত রায়াত সমিতির তিনি সম্পাদক ছিলেন। তার নেতৃত্বে রায়াত আন্দোলন বেগবান হয়েছিল। ১৯১৯ সালের শাসন সংস্কার আইন অনুযায়ী বঙ্গীয় ব্যবস্থাপক সভার নির্বাচনের ব্যবস্থা করা হয় জনগণের প্রত্যক্ষ ভোটে। ১৯২০ সালে সেই নির্বাচনে তিনি রংপুর সদর ও নীলফামারী মহকুমার (বর্তমান জেলা) মুসলিম ভোটারদের ভোটে বঙ্গীয় ব্যবস্থাপক সভার সদস্য (এম.এল.সি) নির্বাচিত হন। তিনি মুসলিমলীগের একজন বড় নেতা ছিলেন। ১৯৪০ সালে লাহোরে নিখিল ভারত মুসলিম লীগের কাউন্সিলে আলাদা পাকিস্তান রাষ্ট্র গঠনের প্রস্তাব গৃহীত হয়। তিনি রংপুর মুসলিমলীগের একজন প্রবীণ নেতা হিসাবে গুরুত্বপূর্ণ ভূমিকা রাখেন। ১৯৬০ সালে পাকিস্তান সরকার কর্তৃক রাজশাহী বিভাগীয় কাউন্সিলের তিনি সদস্য নির্বাচিত হন। তিনি আইয়ূব খানের ‘মৌলিক গণতন্ত্রের’ সদস্য প্রার্থী হয়েছিলেন।
সাহিত্য চর্চা
শাহ্‌ আব্দুর রউফ শুধু রাজনীতি, সমাজসেবা এবং শিক্ষার প্রচার ও প্রসারে তাঁর বহুমুখী প্রতিভাকে সীমাবদ্ধ রাখেননি। তিনি নিজে সাহিত্যচর্চায় নিয়োজিত ছিলেন এবং সাহিত্যচর্চায় তিনি পৃষ্ঠপোষকতা দান করেছেন। তাঁর রচিত ‘‘চতুর্দশী’(১৯৬৭) নামে একটি কাব্য ও ‘‘আমার কর্মজীবন নামে দুই খন্ডের একটি গদ্যপুস্তিকার সন্ধান পাওয়া গেছে। তাঁর রচিত ‘‘চর্তুদশী’’ কাব্যগ্রন্থের প্রকাশকাল জুন,১৯৬৭ সাল। হজরত মাওলানা শাহ আফতাবুজ্জামান পীর সাহেব রচিত‘‘বরকতের নূর’’ ও ‘‘নাতে রসূল মকবুল’’ গ্রন্থ দুটি তাঁর আর্থিক সহযোগিতায় প্রকাশিত হয়েছিল।
খেতাব
সমাজসেবার স্বীকৃতি স্বরূপ তিনি বৃটিশ সরকার কর্তৃক ১৯৩৫ সালে ‘জুবিলী পদক’, ১৯৩৭ সালে ‘করোনেশন পদক’ ১৯৩৯ সালে ‘খান বাহাদুর’ খেতাব লাভ করেন। তিনি ১৯৬০ সালে পাকিস্তান সরকার কর্তৃক ‘তমঘায়ে কায়েদে আজম’ সম্মানসূচক উপাধি লাভ করেন।
স্রপ্সকা প্রজাতন্ত্র ফুটবল অ্যাসোসিয়েশন
স্রপ্সকা প্রজাতন্ত্র ফুটবল অ্যাসোসিয়েশন (Фудбалски савез Републике Српске, Football Association of Republika Srpska; এছাড়াও সংক্ষেপে এফএআরএস নামে পরিচিত) হচ্ছে বসনিয়া ও হার্জেগোভিনার অঞ্চল স্রপ্সকা প্রজাতন্ত্রের ফুটবলের নিয়ন্ত্রক সংস্থা। এই সংস্থাটি ১৯৯২ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ১০ বছর পর ২০০২ সালে সংস্থাটি এফএবিআইএইচের সদস্যপদ লাভ করে। এই সংস্থার সদর দপ্তর বসনিয়া ও হার্জেগোভিনাের বানিয়া লুকায় অবস্থিত।
এই সংস্থাটি পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে স্রপ্সকা প্রজাতন্ত্র কাপ, স্রপ্সকা প্রজাতন্ত্র প্রথম লীগ এবং স্রপ্সকা প্রজাতন্ত্র প্রিমিয়ার লীগের মতো প্রতিযোগিতার সকল কার্যক্রম পরিচালনা করে। বর্তমানে স্রপ্সকা প্রজাতন্ত্র ফুটবল অ্যাসোসিয়েশনের সভাপতির দায়িত্ব পালন করছেন ভিকো জেলিয়েকোভিচ।
বুলবুল ললিতকলা একাডেমি
বুলবুল ললিতকলা একাডেমি সংক্ষেপে বাফা (বুলবুল একাডেমি অব ফাইন আর্টস) বাংলাদেশের একটি কলা কেন্দ্র। ১৯৫৫ সালের মে ১৭ তারিখে বেগম আফরোজ বুলবুল এই সাংস্কৃতিক চর্চা কেন্দ্রটি প্রতিষ্ঠা করেন। আন্তর্জাতিক খ্যাতি সম্পন্ন নৃত্যশিল্পী বুলবুল চৌধুরীর নামকরণে এ প্রতিষ্ঠানটির নামকরণ করা হয়েছে। দেশীয় সংস্কৃতির লালন ও বিকাশের লক্ষ্যেই মূলত প্রতিষ্ঠা করা হয়েছিল সংস্কৃতিক চর্চার কেন্দ্রবিন্দু এই প্রতিষ্ঠান।
কার্যক্রম
একাডেমি পরিবেশিত কয়েকটি উল্লেখযোগ্য নৃত্যনাট্য হলো:
নিকোলা বুরবাকি
নিকোলা বুরবাকি (Nicolas Bourbaki নিকোলা বুর্বাকি) একটি ছদ্মনাম। কিছু গণিতবিদ, যাদের বেশীর ভাগই ফরাসি ছিলেন, এই নামটি ব্যবহার করতেন। ১৯৩৯ সাল থেকে তারা বিশুদ্ধ গণিতের একটি বিশ্বকোষীয় জরিপ, যার নাম তারা দিয়েছিলেন Élements de mathématique, নির্মাণের লক্ষ্যে এই নাম ব্যবহার করে বিভিন্ন খণ্ড প্রকাশ করতে থাকেন। তাদের কাজের পরিমাণ বিস্তৃত হলেও এর প্রভাব ছিল মিশ্র। কোন কোন মহলে এটিকে অত্যন্ত গুরুত্বপূর্ণ কাজ হিসাবে ধরা হতো। আবার কোন কোন মহলে এটি তেমন গুরুত্ব পায়নি। বুরবাকির কাজকে আধুনিক গণিতের সাংগঠনিক ধারার প্রধান কাজ হিসেবে গণ্য করা হয়।
জাতীয় মতদাতা দিবস
জাতীয় মতদাতা দিবস ভারতে প্রতি বছর ২৫ জানুয়ারি তারিখে পালন করা হয়। ২০১১ সালের ২৫ জানুয়ারি তারিখ ভারতের নির্বাচনী আয়োগের ৬১তম প্রতিষ্ঠা দিবসের সঙ্গে সংগতি রেখে তখনকার রাষ্ট্রপতি প্রতিভা পাটিল এই দিবসের আনুষ্ঠানিক সূচনা করেছিলেন।
প্রধানমন্ত্রী মনমোহন সিঙের সভাপতিত্ব করা কেবিনেট মন্ত্রীর এক মিটিংএ জাতীয় মতদাতা দিবস উদ্‌যাপনের সিদ্ধান্ত নেওয়া হয়েছিল। ভারতের আইন মন্ত্রণালয় এই দিবস উদ্‌যাপন করা প্রস্তাব এগিয়ে নিয়ে যায়।
উদ্‌যাপন
জাতীয় মতদাতা দিবস ভারতের সকল নির্বাচনী কেন্দ্রে পালন করা হয়। প্রতিটি নির্বাচনী কেন্দ্রে ১৮ বছর সম্পূর্ণ করা ব্যক্তি শনাক্ত করে তাদেরকে ভোটদানের বিষয়ে সজাগ করা এই দিবসের মূল উদ্দেশ্য। ভোটাধিকার লাভ করা ব্যক্তিকে শনাক্ত করে ভোটার পরিচয়পত্র প্রদান করা এই দিবসের অন্যতম উদেশ্য।
প্রতি বছর ১ জানুয়ারিতে এই শনাক্তকরণ প্রক্রিয়া সম্পূর্ণ করা হয় এবং ২৫ জানুয়ারিতে তাদেরকে ফটোযুক্ত ভোটার কার্ড প্রদান করা হয়।
সঙ্গে নতুন ভোটদাতাদেরকে "ভোটদাতা হিসাবে গর্বিত হন, ভোট দিতে প্রস্তুত হন" (Proud to be a voter - Ready to vote) লিখিত ব্যাজ দেয়া হয়। প্রতি বছর এই দিবসের মূল বিষয় বা থিম বেছে নেওয়া হয়।
কৃষ্ণা নদী
thumb|290px|[[বিজয়ওয়াদা|বিজয়ওয়াদার কাছে কৃষ্ণা নদী (২০০৭ সালে তোলা ছবি]] কৃষ্ণা নদী (कृष्णा नदी, ಕೃಷ್ಣಾ ನದಿ, కృష్ణా నది, Krishna River), ভারতের দীর্ঘতম নদীগুলির মধ্যে অন্যতম। প্রায় ১৩০০ কিমি দীর্ঘ এই নদী মহারাষ্ট্র রাজ্যের মহাবালেশ্বর থেকে উদ্ভূত হয়ে পশ্চিম থেকে পূর্বদিকে বইতে থাকে এবং অন্ধ্রপ্রদেশ রাজ্যের হংসলাঢিবি গ্রামের কাছে বঙ্গোপসাগরে গিয়ে মেশে। এই দুটি রাজ্য ছাড়া কর্ণাটক রাজ্যের উপর দিয়েও এই নদী প্রবাহিত হয়। এই নদীর বদ্বীপ অঞ্চল ভারতের সবচেয়ে উর্বর অঞ্চল্গুলির মধ্যে পড়ে। প্রাচীন ইতিহাসের সাতবাহন বংশ আর ইক্ষ্বাকু সূর্যবংশের রাজারা এই অঞ্চলে রাজত্ব করে গেছেন। বিজয়ওয়াদা এই নদীর তীরে অবস্থিত শহরগুলির মধ্যে অন্যতম।
মারাঠী ভাষায় একটি প্রবাদ আছে "সুন্ত বহতে কৃষ্ণামাই" যার অর্থ হল "কৃষ্ণা শান্তভাবে বহে"। কিন্তু বাস্তবে কৃষ্ণা নদীকে দুনিয়ার অন্যতম ভয়াবহী ও ক্ষরস্রোতা নদীগুলির ফেলা হয়। বর্ষাকালে, জুন থেকে অগাস্ট মাসের মধ্যে এই নদীর তীরভূমিতে প্রবল ভূমিক্ষয় দেখা যায়। এই সময় এ নদী প্রবলবেগে বইতে থাকে, অনেক জায়গায় প্রায় গভীর খাতে। এসময় কৃষ্ণা নদী মহারাষ্ট্র, কর্ণাটক আর পশ্চিম অন্ধ্রপ্রদেশ থেকে উর্বর জমি নিয়ে গিয়ে বদ্বীপ এলাকায় গিয়ে ফেলে।
গতিপথ
কৃষ্ণা নদীর উৎস পশ্চিমঘাট পর্বতমালায় মহাবালেশ্বরের উত্তরদিকে প্রায় উচ্চতায়। এই স্থান আরব সাগর থেকে প্রায় ৬৪ কিমি দূরে অবস্থিত। এরপর প্রায় ১৪০০ কিমি পথ অতিক্রম করে কৃষ্ণা নদী গিয়ে মেশে বঙ্গোপসাগরে। এই যাত্রাপথের ৩০৫ কিমি মহারাষ্ট্রের অন্তর্গত, ৪৮৩ কিমি আছে কর্ণাটক রাজ্যের সীমানার মধ্যে, আর বাকি ৬১২ কিমি অন্ধ্রপ্রদেশে। এই যাত্রাপথে ঘটপ্রভা, মালাপ্রভা, ভীমা, তুঙ্গভদ্রা আর মুসী নদীর জল এসে কৃষ্ণায় মেশে।
উপনদী
কৃষ্ণা নদীর সবচেয়ে গুরুত্বপূর্ণ উপনদী হল তুঙ্গভদ্রা নদী, পশ্চিমঘাট পর্বতমালা থেকে উদ্ভূত তুঙ্গ নদী আর ভদ্রা নদী মিলে এই নদীর সৃষ্টি হয়েছে। অন্য উপনদীগুলির মধ্যে রয়েছে কোয়না নদী, ভীমা, মলপ্রভা, ঘটপ্রভা, ইয়েরলা, ওয়ার্না, ডিন্ডি, মুসী এবং দুধগঙ্গা । কয়না, বসনা, পঞ্চগঙ্গা, দুধগঙ্গা, ঘটপ্রভা, মালাপ্রভা আর তুঙ্গভদ্রা নদী কৃষ্ণায় এসে মিশেছে ডানদিক থেকে; ইয়েরলা, মুসী, মানেরু আর ভীমা এসে মিশেছে বামদিক থেকে।
কৃষ্ণা অববাহিকা
কৃষ্ণা অববাহিকার ব্যাপ্তি ২৫৮,৯৪৮ বর্গকিমি, যা সারা ভারতের প্রায় ৮% স্থান দখল করে। এই অববাহিকার ১১৩,২৭২ বর্গকিমি আছে কর্ণাটকে, ৭৬,২৫১ বর্গকিমি আছে অন্ধ্রপ্রদেশে, বাকি ৬৯,৪২৫ বর্গকিমি আছে মহারাষ্ট্রে।
কৃষ্ণা অববাহিকার বেশীর ভাগ অংশ মালভূমি আর সমতলভূমি, কেবল পশ্চিমপ্রান্তে আছে অবিচ্ছিন্ন পশ্চিমঘাট পর্বতমালা। এই অববাহিকায় কৃষ্ণমৃত্তিকা, লোহিতমৃত্তিকা, ল্যাটেরাইট, পাললিক মৃত্তিকা, মিশ্রমৃত্তিকা, লোহিতকৃষ্ণমৃত্তিকা, লবণাক্ত মৃত্তিকা আর ক্ষারমৃত্তিকা দেখতে পাওয়া যায়।
এই অববাহিকার জলধারণের ক্ষমতা বছরে গড়ে প্রায় ৭৮.১ ঘনমিটার। এর মধ্যে ৫৮ ঘনমিটার জল ব্যবহারযোগ্য। এই অববাহিকার প্রায় ২০৩,০০০ বর্গকিমি জায়গা কৃষিযোগ্য, যা সারা ভারতের কৃষিযোগ্য জমির ১০.৪%।
তীর্থক্ষেত্র
কৃষ্ণা নদীর তীরে অবস্থিত উল্লেখযোগ্য ধর্মস্থান আছে মহারাষ্ট্রের নরসোবা ওয়াদিতে দত্তাদেব মন্দির, হরিপুরের সঙ্গমেশ্বর শিবমন্দির এবং সাংলির রামলিঙ্গ মন্দির। কর্ণাটকের বাগলকোটের কাছে অবস্থিত কুদালাসঙ্গমে আছে বাসবেশ্বরের মূর্তি। বিজয়ওয়াদার ইন্দ্রলক্ষী পাহাড়ে আছে কনকদুর্গার মন্দির। কৃষ্ণানদীর তিনটি শাখানদী হরিপুরের কাছে এসে মেশে, এই জায়গার নাম সঙ্গমেশ্বর।
২৮ নং ওয়ার্ড, কলকাতা পৌরসংস্থা
বিবরণ
২৮ নং ওয়ার্ডের সীমানা নিম্নরূপ: উত্তর দিকে বিবেকানন্দ রোড; পূর্ব দিকে সার্কুলার খাল; দক্ষিণ দিকে ড. এম. এন. চট্টোপাধ্যায় রোড এবং পশ্চিম দিকে আচার্য প্রফুল্লচন্দ্র রোড।
গাবখান ধানসিঁড়ি ইউনিয়ন
গাবখান ধানসিঁড়ি বাংলাদেশের ঝালকাঠি জেলার অন্তর্গত ঝালকাঠি সদর উপজেলার একটি ইউনিয়ন।
আয়তন
গাবখান ধানসিঁড়ি ইউনিয়নের আয়তন ৩,৭০৫ একর।
ত্রিপলি ইসলামি জাদুঘর
ত্রিপোলির ইসলামী জাদুঘরটি(ইংরেজি:Islamic Museum of Tripoli) ইসলামী সংস্কৃতির একটি প্রস্তাবিত জাদুঘর যা লিবিয়ার ত্রিপোলিতে সাইফ আল ইসলাম গাদ্দাফির সমর্থন ও পৃষ্ঠপোষকতায় নির্মিত হয়েছিল।
গাবখান ধানসিঁড়ি ইউনিয়ন
প্রশাসনিক কাঠামো
গাবখান ধানসিঁড়ি ইউনিয়ন ঝালকাঠি সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ঝালকাঠি সদর থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
ত্রিপলি ইসলামি জাদুঘর
অবস্থান
জাদুঘরের প্রকল্পটি ত্রিপোলির সুর অঞ্চলে সিদি খলিফা রোডে অবস্থিত।
গাবখান ধানসিঁড়ি ইউনিয়ন
জনসংখ্যার উপাত্ত
২০১১ সালের আদমশুমারি অনুযায়ী গাবখান ধানসিঁড়ি ইউনিয়নের মোট জনসংখ্যা ১৪,৭৬১ জন। এর মধ্যে পুরুষ ৭,০৫০ জন এবং মহিলা ৭,৭১১ জন। মোট পরিবার ৩,৪৭১টি।
শিক্ষা
২০১১ সালের আদমশুমারি অনুযায়ী গাবখান ধানসিঁড়ি ইউনিয়নের সাক্ষরতার হার ৬৬.১%।
ত্রিপলি ইসলামি জাদুঘর
২০১১ সালে লিবিয়ার গৃহযুদ্ধ
২০১১ সালের মে মাসে জানা গেছে যে এটি নির্মাণ চলছে এবং জন্য অধিগ্রহণ বন্ধ ছিল; মুয়াম্মার গাদ্দাফির ক্ষমতায় ওঠার বার্ষিকী উদযাপনের জন্য ২০১১ সালের সেপ্টেম্বরে জাদুঘরটি উদ্বোধনের কথা ছিল। এটি ১৮ শতাব্দীতে অটোমান ইউসুফ পাশার জন্য নির্মিত গ্রীষ্মকালীন প্রাসাদ ছিল।
২০১১ সালের আগস্টে ত্রিপোলি যুদ্ধের ফলাফল, পরে সাইফ আল ইসলাম গাদ্দাফির গ্রেপ্তারের কারণে জাদুঘরের উদ্বোধনের তারিখ এবং অনুষ্ঠান পরিবর্তন করা হয়। শাসকের সাংস্কৃতিক বিষয়ক পরামর্শদাতা হাফেদ ওয়ালদা নিশ্চিত করেছেন যে প্রকল্পটি স্থগিত এবং সংগ্রহের ভবিষ্যত নিশ্চিত নয়। এদিকে সংগ্রহটি অর্থায়ন করার কোনও চেষ্টার খবর পাওয়া যায়নি। যদিও সংগ্রহের আপাত পৃষ্ঠপোষক কম, ভবিষ্যতের বিষয়টি অনিশ্চিত।
ঘোষগাঁও ইউনিয়ন
ঘোষগাঁও ইউনিয়ন বাংলাদেশের ময়মনসিংহ জেলার ধোবাউড়া উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
বাংসামোরো
বাংসামোরো স্বশাসিত অঞ্চল (منطقة بانجسامورو ذاتية الحكم Munṭiqah banjisāmūrū dhātiyyah al-ḥukm), দাপ্তরিকভাবে মুসলিম মিন্দানাওতে বাংসামোরো স্বশাসিত অঞ্চল (BARMM) এবং আরো সহজভাবে বাংসামোরো হিসেবে পরিচিত, দক্ষিণ ফিলিপাইনের মধ্যে একটি স্বশাসিত অঞ্চল।
মুসলিম মিন্দানাওত স্বশাসিত অঞ্চল (ARMM) কে পরিবর্তন করে মুসলিম মিন্দানাওত বাংসামোরো স্বশাসিত অঞ্চলকে জানুয়ারি ২১, ২০১৯ ভোটের মাধ্যমে এ বাংসামোরো আইন পাস করে অনুমদিত করা হয়। যা ২৫ জানুয়ারি ২০১৯ ফিলিপাইন নির্বাচন কমিশন ঘোষণা করে। বাংসামোরোর এটা অর্জনের একমাত্র কারণ এ অঞ্চল পুরো ফিলিপাইনে মুসলিম সমৃদ্ধ অঞ্চল
প্রশাসনিক বিভাগ
বাংসামোরো অন্ততপক্ষে ৩ টি "গঠনকারী অংশ" শহর, ১১৬ টি মহানগর এবং ২,৫৯০ বেরানগায় নিয়ে গঠিত হবে।
খাদ্যের ইতিহাস
খাদ্য ইতিহাস, জ্ঞানের একাধিক শাখা সম্পর্কিত না। এটি খাদ্য ও পুষ্টির ইতিহাস এবং খাদ্যের সাংস্কৃতিক, অর্থনৈতিক, পরিবেশগত এবং আর্থসামাজিক প্রভাব আলোচনা করে। রন্ধনসম্পর্কিত ইতিহাসের আরও ঐতিহ্যবাহী ক্ষেত্র থেকে খাদ্য ইতিহাসকে পৃথক হিসাবে বিবেচনা করা হয়, যা নির্দিষ্ট রেসিপিগুলির উৎস এবং বিনোদন কেন্দ্রীক।
এই ক্ষেত্রের প্রথম জার্নাল, পেটিটস প্রোপোস কুলিনায়ারস ১৯৭৯ সালে চালু বের হয়েছিল এবং এই বিষয়ে প্রথম সম্মেলন অক্সফোর্ড ফুড সিম্পোজিয়াম হয়েছিল ১৯৮১ সালে।
মধ্যযুগ (৫০০-১৫০০) পশ্চিম ইউরোপে
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Medieval_baker.jpg|থাম্ব|300x300পিক্সেল|শিক্ষানবিস সহ একজন মধ্যযুগীয় [[রুটিকার ।]] পশ্চিম ইউরোপে, মধ্যযুগীয় খাবার (৫ম-১৫তম শতাব্দী) দ্রুত পরিবর্তিত হয়নি।
মধ্যযুগের শুরুর দিকে (৫/৬-১০শতক) শস্য জাতীয় খাদ্য প্রধান খাদ্য ছিল। যব, জই এবং রাই দরিদ্ররা খেত। মানসম্মত খাবারগুলির মধ্যে রুটি, পরিজ এবং গ্রুয়েল অন্তর্ভুক্ত ছিল। নিম্নবিত্তের শস্য-ভিত্তিক খাদ্যাভ্যাসে ফাভা শিম এবং সব্জী গুরুত্বপূর্ণ পরিপূরক ছিল। মাংস ব্যয়বহুল এবং মর্যাদাপূর্ণ ছিল। শিকারযোগ্য পাখি কেবল জমির মালিকদের টেবিলে শোভা পেত। সর্বাধিক প্রচলিত কসাইয়ের মাংসের মধ্যে ছিল শূকরের মাংস, মুরগীর মাংস এবং অন্যান্য পোল্ট্রি মাংস; গরুর মাংস, যার জন্য জমিতে বেশি বিনিয়োগের প্রয়োজন ছিল, সাধারণভাবে কম ছিল। উত্তর জনগোষ্ঠীর মধ্যে কড এবং হেরিং জাতীয় মাছ মূল ভিত্তি ছিল; শুকনো, সিদ্ধ বা লবণাক্ত, এগুলো সমুদ্র উপকূল থেকে দেশের অভ্যন্তরে বহু দূর পর্যন্ত যেত, অন্যান্য নোনা জলের এবং মিঠা পানি বিভিন্ন মাছও তারা খেত।
লোকেদের খাবার মৌসুম, ভূগোল এবং ধর্মীয় বিধিনিষেধ দ্বারা নিয়ন্ত্রিত ছিল। বেশিরভাগ লোকের খাবার তাদের আশেপাশের জমি এবং সমুদ্র যা সরবরাহ করত তার মধ্যে সীমাবদ্ধ ছিল। চাষীরা যা করতে পারত তাই করত, প্রাথমিকভাবে একটি খোলা আগুনের উপর একটি কড়া্ইতে বা থুতু দিয়ে রান্না করত। তাদের চুলাগুলি সাধারণত বাড়ির বাইরে ছিল এবং এটি মাটি বা ঘাসের চাবড়া দিয়ে তৈরি ছিল। দরিদ্র পরিবারগুলি প্রাথমিকভাবে স্টিউ, স্যুপ বা পটেজ আকারে শস্য এবং শাকসবজি, তাদের অল্প জমিতে যা জন্মাতো তাই খেত। তারা মশলা ব্যবহার করতে অসমর্থ ছিল এবং হরিণ, শূকর বা খরগোশ শিকার করা তাদের জন্য অপরাধ ছিল। তাদের প্রধান খাদ্য ছিল রাই বা যব রুটি, স্টিউ, স্থানীয় দুগ্ধজাত পণ্য, সস্তা গরুর মাংস, শূকরের বা ভেড়ার মাংস, মিঠাপানির মাছ (যদি পাওয়া যেত), বাড়িতে উৎপন্ন শাকসব্জী এবং ভেষজ উদ্ভিদ, স্থানীয় গাছ ও জঙ্গলের ফল, বাদাম এবং মধু। উচ্চ শ্রেণীর এবং আভিজাতদের খাদ্যাভ্যাসে নিম্নতর শ্রেণীর চেয়ে ভাল খাদ্য থাকত, তবে তারা অল্প খেত। খাবার বিভিন্ন রঙের এবং স্বাদের হতো। খাবারগুলি অত্যন্ত মশলাযু্ক্ত ছিল এবং ব্যবহৃত মশলার মধ্যে অনেকগুলো ব্যয়বহুল ও আমদানি করা হত, প্রায়শই ইউরোপের বাইরে থেকে। মধ্যযুগের উচ্চ এবং আভিজাতদের খাদ্যাভ্যাসের মধ্যে ম্যানচেট রুটি, ভেনিসনের মতো মাংস, শূকরের মাংস এবং ভেড়ার মাংস, মাছ এবং শেলফিস, মশলা, পনির, ফল এবং সীমিত শাকসব্জির মতো বিভিন্ন ধরনের খাবার ছিল।
খাদ্য গ্রহণ ভূগোল এবং প্রাপ্যতা দ্বারা নিয়ন্ত্রিত হতো, এটি চার্চ দ্বারাও পরিচালিত ছিল। বছর জুড়ে অনেক রোজা ছিল এবং দীর্ঘতম ছিল লেন্টের রোজা। কিছু নির্দিষ্ট দিন ছিল যখন লোকেরা মাংস বা মাছ খেতে পারত না, এটি দরিদ্রদের খুব বেশি প্রভাব ফেলতো না কারণ তাদের খাবারে এসব থাকতো না। চার্চ আবার ক্রিসমাস এবং ছুটির দিনে বছরব্যাপী ভোজ খেতে লোকেদের প্রভাবিত করতো। উচ্চবিত্ত শ্রেণীর অভিজাতরা এই উৎসবগুলিতে অংশ নিত, কারণ তারা প্রায়শই উপবাস পালন করতো।
আলু
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:PotatoYield.png|ডান|থাম্ব|২০০৮ সালে বিশ্বব্যাপী আলুর উৎপাদনের চিত্র আলুর চাষ আধুনিক সময়ে প্রথমে দক্ষিণ পেরু এবং বলিভিয়ার উত্তর-পশ্চিমের প্রান্তবর্তী অঞ্চলে হয়েছিল। এটি তখন থেকে বিশ্বজুড়ে ছড়িয়ে পড়ে এবং অনেক দেশে প্রধান ফসল হয়ে যায়।
ভাত
ভাত মৌসুমী উদ্ভিদ ওরাইজা স্যাটিভাম (ধান) থেকে আসে এবং খ্রিস্টপূর্ব প্রায় ৬০০০ অব্দ থেকে আবাদ করা হচ্ছে। বিশ্বের প্রধান ধান উৎপাদনকারী দেশগুলি পূর্ব এবং দক্ষিণ এশিয়ায় রয়েছে। চালের উৎপত্তিস্থল নিয়ে ভারত ও চীনের মধ্যে সর্বদা বিতর্কের কেন্দ্র হয়েছে, কেননা উভয় দেশ একই সময়ে এটি চাষ করা শুরু করে (অসংখ্য ইতিহাসের বই এবং রেকর্ডস মতে)। প্রতি বছর ধান চাষ করার গড় পরিমাণ ৮০০ থেকে ৯৫০ বিলিয়ন পাউন্ডের মধ্যে থাকে। মুসলমানরা নবম শতাব্দীতে সিসিলিতে চাল নিয়ে আসে। ১৫ শতাব্দীর পরে, চাল পুরো ইতালি এবং তারপরে ফ্রান্স জুড়ে ছড়িয়ে পড়েছিল, পরে ইউরোপীয় অনুসন্ধানের যুগে সমস্ত মহাদেশে ছড়িয়ে পড়ে। শস্যজাতীয় খাদ্য হিসাবে, আজ এটি বিশ্বব্যাপী বহুল ব্যবহৃত প্রধান খাদ্য। জাতিসংঘের খাদ্য ও কৃষি সংস্থা এফএওএসটিএটি অনুসারে বর্তমানে ধান উৎপাদনকারী দেশের শীর্ষে রয়েছে ভারত।
যুক্তরাষ্ট্র
খতিয়ান
অন্যান্য ভাষাসমূহ
অন্টারিও ফুটবল অ্যাসোসিয়েশন
অন্টারিও ফুটবল অ্যাসোসিয়েশন (Ontario Soccer Association; এছাড়াও সংক্ষেপে ওএসএ নামে পরিচিত) হচ্ছে কানাডার অন্টারিওর ফুটবলের নিয়ন্ত্রক সংস্থা। এই সংস্থাটি ১৯০১ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ১১ বছর পর ১৯১২ সালে সংস্থাটি সিএফএ-এর সদস্যপদ লাভ করে। এই সংস্থার সদর দপ্তর কানাডার রাজধানী অন্টারিওে অবস্থিত।
এই সংস্থাটি অন্টারিও কাপের মতো প্রতিযোগিতার সকল কার্যক্রম পরিচালনা করে। বর্তমানে অন্টারিও ফুটবল অ্যাসোসিয়েশনের সভাপতির দায়িত্ব পালন করছেন পিটার অ্যাগ্রুসো।
এলম্লের আকাদেমিয়াসি (বাকু মেট্রো)
এলম্লের আকাদেমিয়াসি বাকু মেট্রোর একটি স্টেশন। এটি ১৯৮৫ সালের ৩১ ডিসেম্বর যান চলাচলের জন্য উন্মুক্ত করা হয়। এর নামকরণ করা হয়েছে আজারবাইজান জাতীয় বিজ্ঞান আকাদেমির (Azərbaycan Milli Elmlər Akademiyası) নামানুসারে, যেটি স্টেশনটির নিকটেই অবস্থিত।
সংক্ষিপ্ত বিবরণ
২০১৫ সালের ২৮ ডিসেম্বর, স্টেশনটিতে নতুনভাবে ২টি প্রস্থানপথ চালু করা হয়। যারমধ্যে, স্টেশনের একটি বাকু রাষ্ট্রীয় বিশ্ববিদ্যালয়ের দিকে এবং দ্বিতীয় প্রস্থানপথটি মাতবুয়াত এভিনিউয়ের দিকে যায় এবং বাকি দুটি প্রস্থান বখতিয়ার বাহবজাদে স্ট্রিটে গিয়েছে। স্টেশনে প্রবেশকারী ট্রেনগুলিতে "ছাত্র" (Tələbə) শিরোনামের গানের একটি খণ্ড বাজানো হয়।
স্টেশনের পুরাতন স্বয়ংচালিত-সিড়িগুলোর কার্য মেয়াদ শেষ হয়ে গেলে, ১৫ এপ্রিল ২০১৬ তারিখে সংস্কারের কাজ শুরু হয়, ১৫ সেপ্টেম্বর পর্যন্ত মেরামতের কাজ সম্পন্ন হলে যাত্রী চলাচলের জন্য আবার স্টেশনটি উন্মুক্ত করা হয়।
হিসার লোকসভা কেন্দ্র
হিসার কেন্দ্রটি হরিয়ানা রাজ্যের ১০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৯ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা গুলি হল হিন্দি, ইংরেজি, পাঞ্জাবি।
হরিয়ানার সবচেয়ে গুরুত্বপূর্ণ আসনগুলির মধ্যে অন্যতম হল লোকসভা হিসার আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
ইতিহাস
হিসার লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি হরিয়ানা রাজ্যের ৯০ টি বিধানসভা কেন্দ্রের মধ্যে ৯ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য হরিয়ানা বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৯ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৯টি বিধানসভা কেন্দ্রই তফসিলী উপজাতিদের জন্য সংরক্ষিত নয়। বিধানসভা কেন্দ্র গুলি হলঃ-
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৩৭ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৪৭ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৪৮ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৪৯ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৫০ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৫১ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৫৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
বর্তমান ও প্রাক্তন বিজয়ী সাংসদদের তালিকা:
হিসার কেন্দ্র বিজয়ী বর্তমান সাংসদ ভারতীয় জনতা পার্টি দলের সদস্য বিজেন্দর সিং  এবং প্রাক্তন সংসদ ছিলেন ভারতীয় জাতীয় লোকদল দলের সদস্য দুষ্মন্ত চৌতালা।
ফেডারেল সুপ্রিম কাউন্সিল
ফেডারেল সুপ্রিম কাউন্সিল (المجلس الأعلى للاتحاد) হলো সংযুক্ত আরব আমিরাতের সর্বোচ্চ সাংবিধানিক কর্তৃপক্ষ, সর্বোচ্চ আইন প্রণয়ন ও নির্বাহী সংস্থা। এটি সাধারণ নীতি স্থাপন করে এবং ফেডারেল আইন অনুমোদন করে। সংবিধানে নির্ধারিত পাঁচটি ফেডারেল কর্তৃপক্ষের ক্রমানুসারে এটি প্রথম ফেডারেল কর্তৃপক্ষ: ফেডারেল সুপ্রিম কাউন্সিল, ফেডারেল রাষ্ট্রপতি এবং ফেডারেল উপরাষ্ট্রপতি, ফেডারেল মন্ত্রিসভা, ফেডারেল জাতীয় কাউন্সিল, ফেডারেল বিচার বিভাগ।
ইতিহাস
১৯৭১ সালে সংযুক্তির পর ফেডারেল সুপ্রিম কাউন্সিল আমিরাতের ছয়জন শাসককে নিয়ে গঠিত যারা সংযুক্ত আরব আমিরাতের সংবিধানে স্বাক্ষর করেছিলেন। এটি আবুধাবির আমির শেখ জায়েদ বিন সুলতান আল নাহিয়ানকে সংযুক্ত আরব আমিরাতের রাষ্ট্রপতি নির্বাচিত করে এবং একটি ফেডারেল মন্ত্রিসভা নির্বাচিত করে। ২৩ ডিসেম্বর ১৯৭১-এ রাস আল খাইমাহ আমিরাত ইউনিয়নে যোগদানের অনুরোধ জানিয়ে কাউন্সিলকে একটি চিঠি পাঠায়। কাউন্সিল অনুরোধে সম্মত হয় এবং রাস আল-খাইমাহ ১০ ফেব্রুয়ারি ১৯৭২ এ ইউনিয়নে যোগদান করে।
কাউন্সিল বৈঠক
ফেডারেল সুপ্রিম কাউন্সিল প্রতি বছর চারবার মিলিত হয় এবং এর সভাগুলি প্রায়শই অনানুষ্ঠানিক ভিত্তিতে হয় এবং বোর্ডের মিটিংয়ে অংশ নেয়, যার মধ্যে ফেডারেশনের আমিরাতের সাতজন শাসক বা যারা তাদের অনুপস্থিতিতে তাদের আমিরাতে কাজ করেন তাদের সমন্বয়ে। কাউন্সিলের রেজুলেশনে প্রত্যেকের একটি ভোট আছে।
কাউন্সিলের কার্যাবলী
ইউনিয়নের সুপ্রিম কাউন্সিলের নিম্নলিখিত কাজ রয়েছে:
বর্তমান সদস্যবৃন্দ
ফেডারেল সুপ্রিম কাউন্সিল প্রতিটি আমিরাতের সাতজন শাসক নিয়ে গঠিত:
অ্যানাসাইরমা
thumb|[[সেন্ট পিটার্সবার্গ|সেন্ট পিটার্সবার্গের হেরমিটের্জে মিউজিয়ামে হেলেনস্টিক ভিনাস ক্যালিপিগোসের একটি অনুলিপি।]]
অ্যানাসাইরমা (Anasyrma) যাকে অ্যানাসাইরমসও বলা হয় এক ধরনের ভাবভঙ্গী যেখানে স্কার্টকে উপরে তোলা হয়। এটা কিছু ধর্মীয় উপাসনাতে, স্থূলতায় ও ইন্দ্রিয়াসক্তিপূর্ণ কৌতুকে ব্যবহার করা হয়। শিল্প সম্পর্কিত কাজের বর্ণনাতেও এই শব্দ ব্যবহার করা হয়। অ্যানাসাইরমা ফ্ল্যাসিং থেকে আলাদা যা এক প্রকারের প্রদর্শনকামনা যেখানে যৌন উদ্দীপনাই মুখ্য থাকে; আর এখানে দর্শকের প্রতিক্রিয়ার জন্যই করা হয়। অ্যানাসাইরমা একধরনের প্ররোচনাপূর্ণ স্ব-উম্মোচন যেখানে একজন তার গুপ্তাঙ্গ বা নিতম্ব প্রদর্শন করে। কোন কোন সংস্কৃতিতে এটা করা হয় অতিপ্রাকৃতিক শত্রুকে ব্যঙ্গ করতে যা অনেকটা মুনিং-এর মতো।
গ্রিসের প্রাচীন ইতিহাসে
ধর্মীয় তামাশা ও অশ্লীলতা হলো সাধারণ একটা বিষয় ডিমিটার ও ডিওনাইসুসের উপাসনায়। পৌরণিকত্তত্ববিদ অ্যাপোলোডরাসের মতে ল্যাম্বিদের তামাশাই থেস্মোফোরিয়া নামের ধর্মীয় তামাশার চর্চার কারণ, যা ডিমিটার ও ডিওনাইসুসের স্নমানে করা হত। কিন্তু অন্য পুরাণ মতে ডিমিটার দেবী বাউবো নামের একজন মহিলাকে পায় যে তাকে হাসায় নিজেকে উন্মুক্ত করে অ্যানাসাইরমা নামের ধর্মীয় ভাবভঙ্গির মাধ্যমে।
আবদুল্লাহ শাত্তার
সিরাজউদ্দিন আবদুল্লাহ শাত্তার (আরবি: سراج الدين عبد الله شتر‎) ১৫শ শতকের একজন বিশিষ্ট সুফি সাধক ছিলেন, যাকে শাত্তারীয় মতবাদের নামীয় প্রতিষ্ঠাতা বলে মনে করা হয়। তিনি তাঁর সুফিবাদী মতবাদ মাওয়ারান্নাহর থেকে ভারত উপমহাদেশে নিয়ে আসেন, যেখানে তাঁর উত্তরাধিকারীগণ তার আরও প্রসার করেন। ষোড়শ শতাব্দীর শেষভাগে হারামাইনে এই মতবাদ প্রবর্তিত হয় এবং তাদের মাধ্যমে ভারত উপমহাদেশ দক্ষিণ-পূর্ব এশিয়ায় এর আগমন হয়।
ইসকীয় ও বোস্তামীয় ঐতিহ্য অনুসারে আব্দুল্লাহ সুফিবাদের শিক্ষা করেছিলেন, পরবর্তীতে খোরাসান ও উসমানীয় তুরস্কে গিয়ে তিনি তাঁর জ্ঞান সমৃদ্ধ আরও সমৃদ্ধ করেছিলেন। তাঁর গুরু তাকে শাত্তার নাম দিয়েছিলেন, আরবি-উৎস হতে আগত একটি ফার্সি শব্দ যার অর্থ "বজ্রপাত", যা আধ্যাত্মিক অনুশীলনের একটি নিয়মকে নির্দেশ করে যা দ্রুত "সম্পূর্ণ" হওয়ার দিকে নিয়ে যায়। তাঁর শিক্ষার ধারাটি তাঁর গুরু মুহাম্মদ আরিফের কাছ থেকে শুরু হয়েছিল, পরবর্তীতে মুহাম্মদ আশিক, খুদা কুলি, আবুল হাসান আল-খারাকানি, আবুল মুজাফফর আল-তুসি, আবু ইয়াজিদ ইশকি, মুহাম্মদ আল-মাগরিবি ও সর্বশেষ বায়েজিদ বোস্তামীর কাছ থেকে তিনি জ্ঞানার্জন করেন।
জেফারসন সিটি, মিজুরি
জেফারসন সিটি (দাপ্তরিক ব্যবহারে: সিটি অব জেফারসন, কথ্য ভাষায়: জেফ সিটি ) মার্কিন যুক্তরাষ্ট্রের মিজুরি অঙ্গরাজ্যের রাজধানী। এটি জনসংখ্যায় মিজুরির ১৫-তম বৃহত্তম অঙ্গরাজ্য। ২০১০ সালের আদমশুমারি অনুযায়ী এর জনসংখ্যা ৪৩,০৭৯। এটি কোল কাউন্টির সদর দপ্তর ও জেফারসন সিটি মেট্রোপলিটন এলাকার প্রধান শহর। শহরের অধিকাংশ এলাকাই কোল কাউন্টিতে অবস্থিত - তবে এর উত্তরাংশের ক্ষুদ্র অঞ্চল ক্যালাওয়ে কাউন্টিতে অবস্থিত। যুক্তরাষ্ট্রের তৃতীয় রাষ্ট্রপতি টমাস জেফারসনের নামানুসারে শহরটির নামকরণ করা হয়।
জেফারসন সিটির প্রধান শিক্ষাপ্রতিষ্ঠান লিংকন বিশ্ববিদ্যালয়। ১৮৬৬ সালে ৬২ নং কৃষ্ণাঙ্গ রেজিমেন্ট ৬৫ নং কৃষ্ণাঙ্গ রেজিমেন্টের সহায়তায় বিশ্ববিদ্যালয়টি নির্মাণ করে।
ইতিহাস
প্রাক-কলম্বীয় যুগে "মাউন্ডবিল্ডারস" বা টিলা নির্মাণকারী বলে পরিচিত একদল লোক জেফারসন সিটিতে বসবাস করত। সপ্তদশ শতাব্দীর শেষভাগে আতোয়াঁ ডি লা মোতে ক্যাডিলাক, লুই জোলিয়ে, জ্যাক মারকে,রবার্ট ডি লা স্যাল ও ড্যানিয়েল বুনসহ সীমান্তবর্তী এলাকার অনেক ব্যক্তি এখানে বসবাস শুরু করেন। ড্যানিয়েল বুনের ছেলে ড্যানিয়েল মর্গান বুন ঊনবিংশ শতাব্দীর শেষভাগে মিজুরির নগর-পরিকল্পনা প্রণয়ন করেন।
১৮১২ সালে মিজুরি ভূখণ্ড গঠিত হলে সেন্ট লুইস থেকে সরকারের যাবতীয় কার্যক্রম পরিচালিত হয়। পরবর্তীতে সেন্ট চার্লস মিজুরির রাজধানী হয়। ১৮২১ সালে জেফারসন সিটি-কে মিজুরির রাজধানী হিসেবে স্বীকৃতি দেওয়া হয়। গ্রামটিকে তখন বলা হতো "লোহম্যানস ল্যান্ডিং"। এরপর এর নাম হিসেবে "মিসৌরিওপোলিস" প্রস্তাব করা হয়। অবশেষে রাষ্ট্রপতি টমাস জেফারসনের নামানুসারে শহরটির নাম হয় জেফারসন সিটি। শুরুতে গ্রামটি সেন্ট লুইস ও কানসাস অঙ্গরাজ্যের মধ্যে একটি ব্যবসায়িক কেন্দ্র হিসেবে কাজ করত। ১৮২৫ সালে নগর হিসাবে একে স্থানীয় শাসনের আওতাভুক্ত করা হয়। পরের বছর মিজুরি বিধানসভার সদস্যরা এখানে সংসদীয় কার্যক্রম পরিচালনা করতে শুরু করেন।
১৮৩৬ সালে এখানে মিজুরি রাজ্য সংশোধনাগার নামক একটি কারাগারের কার্যক্রম শুরু হয়। সনি লিস্টন, মার্টিন লুথার কিং এর হত্যাকারী জেমস আর্ল রে ও ব্যাংক ডাকাত প্রেটি বয় ফ্লয়েড এ কারাগারে বন্দি ছিলেন। গৃহযুদ্ধের সময় ইউনিয়ন বাহিনী জেফারসন সিটি দখল করে রেখেছিল।  ইউনিয়ন জেনারেল নাথানিয়েল লিওন বিধানসভাকে উৎখাত করেন। তখন বিধানসভার বিচ্ছিন্নতাকামী সদস্যরা নিওশো শহরে একত্রিত হয়ে কনফেডারেট যুক্তরাষ্ট্রে যোগদানের ঘোষণা দেন। ইউনিয়ন ও কনফেডারেট আমেরিকা- উভয়ই মিজুরি ও কেন্টাকিকে নিজেদের অংশ হিসেবে ঘোষণা দেয়।  সেন্ট লুইস ও এর সংলগ্ন এলাকার বাসিন্দারা ইউনিয়নে থাকার ইচ্ছা পোষণ করলেও জেফারসন সিটি ও কানসাস সিটির বাসিন্দারা কনফেডারেট যুক্তরাষ্ট্রে যোগদানে আগ্রহী ছিল।
২০১৩ সালে র‍্যান্ড ম্যাকন্যালির অর্থায়নে আয়োজিত প্রবন্ধ প্রতিযোগিতায় জেফারসন সিটি বিজয়ী হয় ও আমেরিকার সবচেয়ে মনোরম ক্ষুদ্র নগরী হিসেবে স্বীকৃতি লাভ করে।
২০১৯ সালের ২২ মে, মধ্যরাতের ১৫ মিনিট পূর্বে এখানে ই-এফ থ্রি মাত্রার ভয়াবহ ক্রান্তীয় ঘূর্ণিঝড় সংঘটিত হয়। এতে শহরের দক্ষিণ-পশ্চিম এলাকা ব্যাপক ক্ষতির সম্মুখীন হয়। এতে একজন মারা যান ও বিশজন মৃত্যুবরণ করেন।
ভূগোল
যুক্তরাষ্ট্রের আদমশুমারি ব্যুরোর তথ্যানুযায়ী, জেফারসন সিটির আয়তন ৩৭.৫৮ বর্গমাইল। এর ৩৫.৯৫ বর্গমাইল স্থল ও ১.৬৩ বর্গকিলোমিটার জল।
জলবায়ু
জেফারসন সিটির জলবায়ু আর্দ্র মহাদেশীয় ধরনের। গ্রীষ্মকালে এর জলবায়ু উষ্ণ ও আর্দ্র থাকে। বসন্তকাল ও গ্রীষ্মকালে প্রায়ই বজ্রঝড় হয়। শীতকালে হালকা তুষারপাত হলেও এর অর্ধেক সময়ই বৃষ্টিপাত সংঘটিত হয়।
জনমিতি
শহরের মাথাপিছু আয় ২১,২৬৮ ডলার। পরিবারগুলোর গড় আয়  ৫২,৬২৭ ডলার। পুরুষদের গড় আয় ৩৫,০৫০ ডলার ও নারীদের গড় আয় ২৫,৫২১ ডলার। ৭.৩% পরিবার ও ১১.৫% বাসিন্দা দারিদ্র্যসীমার নিচে বসবাস করে।  এদের মধ্যে ১৭.১% এর বয়স ১৮ এর নিচে ও ৭.১% এর বয়স ৬৫ এর সমান বা বেশি।
উইলিয়াম ইউন্ট
উইলিয়াম ইউন্ট (৭ জুন, ১৮৯৯ – ২৩ আগস্ট, ১৯৭২) একজন মার্কিন হার্ডলার ছিলেন। তিনি ১৯২০ গ্রীষ্মকালীন অলিম্পিকে পুরুষদের ১১০ মিটার হার্ডলসে প্রতিদ্বন্দ্বিতা করেছিলেন।
ইট হ্যাপেন্ড ওয়ান নাইট
ইট হ্যাপেন্ড ওয়ান নাইট (It Happened One Night) ১৯৩৪ সালের আমেরিকান রোমান্টিক কমেডি চলচ্চিত্র। এই খ্যাপা কমেডি চলচ্চিত্র পরিচালনা করেন ফ্রাংক কাপরা। যেখানে কেতাদুরস্ত সমাজের আদুরে মেয়ে এলি তাঁর বাবার হাত থেকে মুক্তি পেতে চেষ্টা করে, এবং একজন অসৎ প্রতিবেদক পিটারের প্রেমে পড়ে। চলচ্চিত্রটি স্যামুয়েল হপকিন্স অ্যাডামসে্‌র আগস্ট ১৯৩৩ সালের ছোট গল্প "নাইট বাস"-এর উপর ভিত্তি করে এর প্রেক্ষাপট নির্মিত হয়েছে।
কাহিনীসংক্ষেপ
কোটিপতি বাবার মেয়ে এলি তার পছন্দের মানুষ কিং ওয়েষ্টলিকে বিয়ে করতে চান, কিন্তু তার বাবা ওয়েষ্টলিকে একেবারেই অপছন্দ করেন। ক্ষুদ্ধ বাবা আলেক্সান্ডার এন্ড্রুস অবাধ্য মেয়ে এলিকে তার বিলাসবহুল প্রমোদতরীতে আটকে রাখেন এবং এলি সেখান থেকে পালিয়ে যায়। এদিকে এন্ড্রুস মেয়েকে খুঁজতে হুলিয়া জারি করেন, অন্যদিকে এলি নিউইয়র্ক গামী বাসে চড়ে বসেন। সেখানে নিউইয়র্কের এক পত্রিকার সাংবাদিক পিটার ওয়ার্নের সাথে তার পরিচয় হয়। ওয়ার্ন পত্রিকায় এলির নিখোঁজ সংবাদ দেখার কারণে তাকে চিনতে পারেন। ওয়ার্ন আকর্ষনীয় সংবাদের আশায় এলিকে প্রস্তাব দেন যে, একটি স্টোরি কাভার করার সুযোগ দিতে আর না হলে সে তার বাবার কাছে ধরিয়ে দেব। দুজনের চারিত্রিক বৈপরিত্য সত্ত্বেও তারা একত্রে যাত্রা শুরু করে। এলির খামখেয়ালি আর স্বেচ্ছাচারিতায় ওয়ার্ন শুরুতে বিরক্ত হলেও তাদের দুজনের মধ্যে ধীরে প্রেমময় অণুভূতি ক্রিয়া করতে শুরু করে। একসময় সংবাদ, অর্থ না প্রেম, কোনটিকে প্রাধান্য দেবে ওয়ার্ন এ-নিয়ে দ্বন্ধ্ব শুরু হয়।
একাডেমি পুরস্কার
চলচ্চিত্র একাডেমি পুরস্কারে পাঁচটি বিভাগের পুরস্কার জেতে:
জনপ্রিয় সংস্কৃতিতে
ইট হ্যাপেন্ড ওয়ান নাইট জনসাধারণের উপর তাৎক্ষণিক প্রভাব তৈরি করেছে। একটি দৃশ্যে গ্যাবল শার্ট খুললে তার শরীর নয় বরং ভেতরের গেঞ্জি দেখা যায়। এই দৃশ্যের কারণে মার্কিন যুক্তরাষ্ট্রে গেঞ্জি বিক্রি লক্ষণীয়ভাবে বেড়ে যায়; এবং চালু হয় শার্টের নিচে গেঞ্জি পড়ার ফ্যাশন। চলচ্চিত্রে এছাড়াও স্পষ্টরূপে একটি গ্রেহাউন্ড বাস দেখানো হয়, ফলে দেশব্যাপী বাস ভ্রমণের আগ্রহ বৃদ্ধি পায়।
এনিমেটর ফ্রিজ ফার্লেঙ্গ তার অপ্রকাশিত স্মৃতিকথায় একে তার তার প্রিয় চলচ্চিত্র হিসেবে উল্লেখ করেন। গ্যাবলের চকমচ করে গাজর চিবানোর একটি দৃশ্য থেকে পরবর্তীতে তিনি লুনি টুনস ধারাবাহিক বাগস বানির মতো বিখ্যাত কার্টুন চরিত্রের সৃষ্টি করেন।
ইওসিফ স্তালিন এই চলচ্চিত্রের একজন অণুরাগী ছিলেরম, যেমন ছিলেন আডলফ হিটলার।
এই চলচ্চিত্রের অণুকরণে বলিউডে দুটি চলচ্চিত্র নির্মিত হয়েচে। আমির খান এবং পূজা ভাট অভিনীত মহেশ ভাট পরিচালিত দিল হ্যায় কে মানতা নেহি (১৯৯১) এবং রাজ কাপুর এবং নার্গিস অভিনীত অনন্ত ঠাকুর পরিচালিত চোরি চোরি (১৯৫৬)।
তথ্যসূত্র
টীকা
গ্রন্থতালিকা
বহিঃসংযোগ
স্ট্রিমিং অডিও
ক্রিস্টোফার রেন
স্যার ক্রিস্টোফার রেন (৩০ অক্টোবর ১৬৩২ – ৮ মার্চ ১৭২৩) (ইংরেজি Sir Christopher Wren, পুরোন শৈলীতে অক্টোবর ২০, ১৬৩২ - ফেব্রুয়ারি ২৫, ১৭২৩) হলেন ১৭শ শতকের একজন ইংরেজ নির্মাতা, জ্যোতির্বিদ, এবং তৎকালীন ইংল্যান্ডের সেরা স্থপতি। তিনি লন্ডন শহরে ৫৩টি গির্জার নকশা প্রণয়ন করেন। এর মধ্যে সবচেয়ে বিখ্যাত হলো সেন্ট পলের ক্যাথেড্রাল, যার কাজ ১৭১০ সালে সম্পন্ন হয়েছিল। এছাড়াও তিনি অনেক প্রখ্যাত ভবনের নকশা করেছেন। তিনি রয়াল সোসাইটির প্রতিষ্ঠাতা এবং প্রথম সভাপতি (১৬৮০-৮২)। তার গবেষণাকে আইজাক নিউটন ও ব্লেইজ প্যাসকাল গুরুত্বের সাথে নিয়েছিলেন।
বাঘবেড় ইউনিয়ন, ধোবাউড়া
বাঘবেড় ইউনিয়ন বাংলাদেশের ময়মনসিংহ জেলার ধোবাউড়া উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
মুন্সিরহাট বাজার ২২৬২
জনপ্রতিনিধি
বর্তমান চেয়ারম্যান- মেজবাহ উদ্দিন সরকার মামুন
তিয়ামাত
তিয়ামাত হচ্ছে মেসোপটেমীয় ধর্মের আদিদেবতাদের একজন। মেসোপটেমীয় ধর্মের আদিদেবতারা হচ্ছেন আব্জু ও তিয়ামাত, লাহমু ও লাহামু, আনশার ও কিশার এবং মুম্মু।
তিয়ামাত হচ্ছে নোনা সাগরের দেবী যিনি মিঠাপানির দেবতা আব্জুর সংগে মিলিত হয়ে তরুন দেবতার জন্ম দেন। তিনি আদি সৃষ্টির প্রতীক। তাকে স্ত্রীরূপে বর্ণনা করা হয়, এবং উল্লেখযোগ্য একজন হিসেবে বর্ণনা করা হয়েছে। তিয়ামত সম্পর্কে দুই ধরনের কিংবদন্তি প্রচলিত আছে। এর একটিতে তিয়ামাতকে সৃষ্টির দেবী বলা হয়েছে। নোনা ও মিষ্টি পানির পবিত্র বিবাহে এই মহাবিশ্বের সকল প্রাণীর সৃষ্টি হয়েছে। দ্বিতীয় মতে তিয়ামত ছিলো দানব দেহের এক আদি উপদ্রব। কিছু সূত্র তার সমুদ্র সর্প বা ড্রাগন সদৃশ ছবি শনাক্ত করেছে।
ব্যবিলনীয় এপিক কবিতা এনুমা এলিশ অনুসারে তিনি প্রথম প্রজন্মের দেবতাদের জন্ম দিয়েছেন। তার স্বামী আপ্সুকে সিংহাসনচ্যুত করতে আপ্সুর বিরুদ্ধে যুদ্ধে আপ্সু নিহত হয়। তিয়ামাত বৃহৎ সাগর ড্রাগণের রূপ ধারণ করে স্বামীর খুনিদের বিরুদ্ধে যুদ্ধ শুরু করে। তিয়ামত এনকির পুত্র ঝড়দেবতা মারদুকের হাতে নিহত হন। তার খন্ডিত দেহ দিয়ে মারদুক স্বর্গ এবং নরক তৈরি করেন।
দিলীপ মেন্ডিস
লুইস রোহন দিলীপ মেন্ডিস (දුලිප් මෙන්ඩිස්; জন্ম: ২৫ আগস্ট, ১৯৫২) মোরাতুয়ায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অধিনায়কের দায়িত্বে ছিলেন।
১৯৮২ থেকে ১৯৮৫ সালের মধ্যবর্তী সময়কালে শ্রীলঙ্কা দলের অন্যতম সেরা ব্যাটসম্যান দিলীপ মেন্ডিস বর্তমানে ওমান ক্রিকেট দলের কোচের দায়িত্বে রয়েছেন।
খেলোয়াড়ী জীবন
১৯৭২ সালে সফরকারী তামিলনাড়ু দলের বিপক্ষে আন্তর্জাতিক মর্যাদাবিহীন খেলায় তার অভিষেক ঘটে। প্রথম ইনিংসে সর্বোচ্চ ৫২ ও দ্বিতীয় ইনিংসে ৩৪ করলেও তার দল ইনিংস পরাজয় এড়াতে পারেনি।
১৯৭৫ সালে প্রথম একদিনের আন্তর্জাতিকে অংশগ্রহণ করেন। ওয়েস্ট ইন্ডিজের বিপক্ষে অনুষ্ঠিত ঐ খেলায় তিনি মাত্র ৮ রান সংগ্রহ করেন। এর সাত বছর পর ১৭ ফেব্রুয়ারি, ১৯৮২ তারিখে অন্যান্য শ্রীলঙ্কানের সাথে তারও একযোগে টেস্ট অভিষেক হয়। ইংল্যান্ডের বিপক্ষে অনুষ্ঠিত টেস্টে চার নম্বরে ব্যাটিংয়ে নেমে ১৭ ও ২৭ রান করেন। খেলায় তার দল সাত উইকেটে পরাভূত হয়। পরবর্তী আট ইনিংসে তিনি একটিমাত্র অর্ধ-শতকের দেখা পান। পাকিস্তানের বিপক্ষে তিন টেস্ট সিরিজের প্রথমটিতে এই অর্ধ-শতক সংগ্রহ করেন।
১৯৮২ সালের শরতে ভারত সফরে মেন্ডিস তার স্বরূপ মেলে ধরেন। ১১ রানে ২ উইকেটের পতনের পর রয় ডায়াসের সাথে তৃতীয় উইকেটে ১৫৩ রান তোলেন। মেন্ডিস তার অভিষেক সেঞ্চুরি পান ও শ্রীলঙ্কাকে প্রথম দিন অতিবাহিত করতে সহায়তা করেন। তারপর ভারতীয় দল ৫৬৬/৬ ডিক্লেয়ার করলে শ্রীলঙ্কা ড্রয়ের চেষ্টা চালায়। উদ্বোধনী ব্যাটসম্যানদ্বয় দ্রুত প্যাভিলিয়নে ফিরে আসলে মেন্ডিস পুনরায় ১০৫ রান সংগ্রহ করে দলকে পঞ্চম দিনের চা-বিরতি পর্যন্ত নিয়ে যান। তার সাহসী পদক্ষেপে দল প্রথমবারের মতো টেস্ট ড্র করতে সক্ষম হয়।
১৯৮৩ সালের ক্রিকেট বিশ্বকাপে মেন্ডিস তার তৃতীয় ওডিআই অর্ধ-শতক করেন। কিন্তু সম্মানজনক রান তোলার পরও দল হেরে যায়। অথচ, শূন্য রান তোলেও শ্রীলঙ্কা দল একমাত্র জয়ের সন্ধান পেয়েছিল।
বাংলাদেশ লোক ও কারুশিল্প ফাউন্ডেশন
বাংলাদেশ লোক ও কারুশিল্প ফাউন্ডেশন একটি সরকারি সংস্থা যা চারুকলা ও কারুশিল্প সংরক্ষণের দায়িত্বে নিয়োজিত। সোনারগাঁও, নারায়ণগঞ্জে স্থিত এ ফাউন্ডেশনের অধীনে শিল্পাচার্য জয়নুল লোক ও কারুশিল্প জাদুঘরে চারুকলা বিষয়ে প্রশিক্ষণ কর্মসূচির ব্যবস্থা রয়েছে।
ইতিহাস
থাম্ব|ফোক আর্ট অ্যান্ড ক্রাফট যাদুঘর, সোনারগাঁও ফাউন্ডেশনটি ১৯৭৫ সালের জুলাইয়ে প্রতিষ্ঠিত হয়েছিল। সংসদে বাংলাদেশ লোক ও কারুশিল্প ফাউন্ডেশন বিধির মাধ্যমে এটি সংশোধন করা হয়। সাংস্কৃতিক বিষয়ক মন্ত্রণালয়ের অধিনে এটি চলে। এর উদ্যোগে লোকশিল্প উদযাপনে এক মাসব্যাপী দীর্ঘ মেলা বসে। এটি বাংলা নববর্ষেও মেলার আয়োজন করে।
গাভা রামচন্দ্রপুর ইউনিয়ন
গাভা রামচন্দ্রপুর বাংলাদেশের ঝালকাঠি জেলার অন্তর্গত ঝালকাঠি সদর উপজেলার একটি ইউনিয়ন।
আয়তন
গাভা রামচন্দ্রপুর ইউনিয়নের আয়তন ৩,৭৩৭ একর।
প্রশাসনিক কাঠামো
গাভা রামচন্দ্রপুর ইউনিয়ন ঝালকাঠি সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ঝালকাঠি সদর থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
পাকুয়াচাং
পাকুয়াচাং (八卦 掌) ওয়ুতাং গোষ্ঠীর তিনটি প্রধান চীনা সমরকলার একটি, বাকি দুইটি হচ্ছে থাই চি এবং জিংইয়িকুয়ান। এটি আরও বিস্তৃতভাবে একটি অভ্যন্তরীণ অনুশীলন (বা নেইজা গং)। আক্ষরিক অর্থে বাগুয়া ঝাং শব্দের অর্থ "আটটি ত্রিগ্রাম পাম" মানে ইয়িজিং (আই ছিং), তাওবাদের একটি নীতি।
গাভা রামচন্দ্রপুর ইউনিয়ন
জনসংখ্যার উপাত্ত
২০১১ সালের আদমশুমারি অনুযায়ী গাভা রামচন্দ্রপুর ইউনিয়নের মোট জনসংখ্যা ১৯,০০৬ জন। এর মধ্যে পুরুষ ৯,১১৮ জন এবং মহিলা ৯,৮৮৮ জন। মোট পরিবার ৪,৩৭১টি।
শিক্ষা
২০১১ সালের আদমশুমারি অনুযায়ী গাভা রামচন্দ্রপুর ইউনিয়নের সাক্ষরতার হার ৬৪.৬%।
ডাক বাক্স
ডাক বাক্স (Post box) হল একটি ছোটখাট বাক্স যা ডাকবিভাগ কর্তৃক চিঠিপত্র সংগ্রহের জন্য ব্যবহৃত হয়। এটি গ্রেট ব্রিটেনে পোস্টবাক্স; মার্কিন যুক্তরাষ্ট্র এবং কানাডাতে কালেকশন বাক্স, মেইলবাক্স, লেটার বাক্স, অথবা ড্রপ বাক্স ইত্যাদি নামেও অভিহিত। ডাক বাক্স স্থাপন করা হয় গণস্থানে বা প্রকাশ্য স্থানে, মাটিতে সংস্থাপন করে বা কোনও কিছুর সঙ্গে ঝুলিয়ে। পত্রপ্রেরক এর ছোট ফোকট দিয়ে চিঠির খাম ঢুকিয়ে দেন। প্রতি দিন নির্দিষ্ট সময়ে ডাক বিভাগের লোক এসে ডাক বাক্সের তালা খুলে চিঠিপত্র সংগ্রহ করে ডাক অফিসের সর্টিঙ বিভাগে নিয়ে যায়।
নির্দিষ্ট স্থান থেকে ডাক বাক্স সরিয়ে ফেলা বা চিঠিপত্র ঢোকানোর ফোকট বন্ধ করা বা অথবা কোনওভাবে এর ক্ষতি সাধন করা একটি দণ্ডণীয় অপরাধ।
ইউরোপ
১৬৫৩ সালে ফ্রান্সের রাজধানী প্যারিসে প্রথম ডাক বাক্স স্থাপন করা হয়েছে বলে ধারণা করা হয়। ১৮২৯ সালে ডাক বাক্সগুলো ফ্রান্সের সর্বত্র ব্যবহার ছিল। পোল্যান্ডে প্রথম সর্বজনীন ডাক বাক্স ১৮৪২ সালে ওয়ারশতে স্থাপন করা হয়।
একটি ডাক বাক্স মূলত ওয়েকফিল্ড ডাক অফিসের দেয়ালে ১৮০৯ সালে লাগানো হয় এবং ব্রিটেনের প্রাচীনতম উদাহরণ হিসেবে বিশ্বাস করা হয়। এই ঢালা লোহার তৈরি ডাক বাক্সে আড়াআড়িভাবে একটি ফাঁক ছিলো চিঠি ফেলার জন্য। ডাক বাক্সটি বর্তমানে নতুন ওয়েকফিল্ড মিউজিয়ামে প্রদর্শিত রয়েছে।
ব্রিটিশ দ্বীপপুঞ্জে, প্রথম লাল থাম ডাক বাক্স ১৮৫২ সালে জার্সির সেন্ট হিলারে স্থাপন করা হয়। পথিপার্শ্বস্থ দেয়াল বাক্সগুলো স্তম্ভ বাক্সের একটি সুলভ বিকল্প হিসেবে ১৮৫৭ সালে প্রথম আবির্ভূত হয়, বিশেষত গ্রামীণ জেলায়। ১৮৫৩ সালে যুক্তরাজ্য প্রথম স্তম্ভ বাক্স কার্লাইলে স্থাপন করা হয়েছিল। ১৮৫৬ সালে বিজ্ঞান ও শিল্প বিভাগের রিচার্ড রেডগ্রেভ লন্ডন এবং অন্যান্য বড় শহরগুলোতে ব্যবহারের জন্য একটি সুসজ্জিত থাম বাক্স নকশা করেন। ১৮৫৯ সালে নকশা উন্নত করা হয় এবং এই প্রথম স্তম্ভ বাক্সের জাতীয় মানদণ্ড বৃদ্ধি পায়। সবুজ প্রথমদিকের ভিক্টোরিয়ান ডাক বাক্সগুলোর জন্য প্রথম মানের রঙ হিসেবে গৃহীত হত। ১৮৬৬ থেকে ১৮৭৯ সালের মধ্যে ষড়্ভুজাকার ডাক বাক্স স্তম্ভ বাক্সের জন্য প্রমিত নকশা হয়ে ওঠে এবং এই সময়ের মধ্যে বাক্সগুলোর জন্য লাল প্রথম মানের রঙ হিসেবে পরিচিত ছিল। ১৮৭৪ সালে লন্ডনের ডাক বাক্সে প্রথম লাল রঙ করা হয়, যদিও এটা প্রায় ১০ বছর আগে থেকেই সমস্ত বাক্সে পুনরায় রঙ করা হয়েছিল। ২০১২ সালে নির্বাচিত বাক্সে স্বর্ণ দিয়ে রং করায় টিম জিবি অলিম্পিক স্বর্ণপদকের উদ্‌যাপন করে। দেত্তয়াল ছবির সাথে একটি সংক্ষিপ্তভাবে ভাংচুর হয়েছে। একটি 'ভুল' শহরে আঁকা হয়েছে।
সিভি আনন্দ বোস
সিভি আনন্দ বোস ইন্ডিয়ান অ্যাডমিনিস্ট্রেটিভ সার্ভিসের (আইএএস) একজন প্রাক্তন কর্মকর্তা। তিনি পশ্চিমবঙ্গের ২২তম রাজ্যপাল।